Scha 1778e hod da Brite James Cook an Valauf vo da Pazifikküstn vo Kalifoanien bis a de Beringstross katographiad und hod do de noch eam benennde Cook Inlet entdeckt. Oiwei mehra hand mid da Zeid a amerikanische und britische Bäizjaga und -händla mid Schief noch Alaska kemma. De britische Hudson’s Bay Company hod in Fort Yukon, am Stikine River und in Wrangell seit de 1830a Handlspostn bedrim, de wos teilweis duach Pachtvaträge mid de Russn zamkemma hand. De hand oba dann fia Neigrindungen in British Columbia wieda aufgehm woan.